ai4bharat/Pralekha huggingface dataset:
ভারী শিল্প মন্ত্রক
রাষ্ট্রায়ত্ত সংস্থাগুলির শেয়ার বিক্রি
নয়াদিল্লি, ২৪ জুন, ২০১৯
বিনিয়োগ এবং জনসম্পত্তি ব্যবস্থাপনা দপ্তর  জানিয়েছে, সরকার ২৮টি রাষ্ট্রায়ত্ত সংস্থার কৌশলগত বিলগ্নিকরণের প্রস্তাব অনুমোদন করেছে। এই ২৮টি সংস্থার মধ্যে বিভিন্ন সহযোগী সংস্থা এবং কেন্দ্রীয় সরকারের সঙ্গে যৌথ অংশীদারিত্বের সংস্থাও রয়েছে। শেয়ার বিক্রির সময় বাজারের পরিস্থিতি সহ বিভিন্ন বিষয় বিবেচনা করে দেখা হবে।
রাজ্যসভায় আজ ভারী শিল্প এবং রাষ্ট্রায়ত্ত উদ্যোগ দপ্তরের মন্ত্রী শ্রী অরবিন্দ গণপত সাওয়ান্ত এক প্রশ্নের লিখিত জবাবে এই তথ্য জানিয়েছেন।
CG/CB/DM
(Visitor Counter : 58
পর্যটনমন্ত্রক
পুনাউরা ধামকে পর্যটন মন্ত্রকের প্রসাদ প্রকল্পে অন্তর্ভুক্ত করা হয়েছে: শ্রী জি. কিষাণ রেড্ডি
নতুন দিল্লি,৩ ফেব্রুয়ারি,২০২২
বিহার সরকারের কাছ থেকে প্রাপ্ত অনুরোধের ভিত্তিতে, পর্যটন মন্ত্রক পুনাউরা ধামকে স্বদেশ দর্শন প্রকল্পের রামায়ণ সার্কিটে অন্তর্ভুক্ত করেছে। পুনাউরা ধামের গন্তব্যস্থলটি সম্প্রতি পর্যটন মন্ত্রকের প্রসাদ প্রকল্পে যুক্ত হয়েছে।
বিহারের জন্য স্বদেশ দর্শন প্রকল্পের অধীনে অনুমোদিত প্রকল্পগুলির বিশদ বিবরণ নীচে দেওয়া হয়েছে:
জৈন থিমের অধীনে বৈশালী - আরা - মাসাদ - পাটনা-রাজগীর-পাওয়াপুরি-চম্পাপুরীতে তীর্থঙ্কর সার্কিটের উন্নয়নে ২০১৬-১৭সালে ৩৭.২০ কোটি টাকা দিয়ে অনুমোদিত হয়েছিল। এর জন্য এখন পর্যন্ত ২৬.১১ কোটি টাকা দেওয়া হয়েছে।
সুলতানগঞ্জ-ধর্মশালা-দেওঘরে আধ্যাত্মিক থিমের অধীনে আধ্যাত্মিক সার্কিটের সমন্বিত উন্নয়নে ২০১৬-১৭ সালে ৪৪.৭৬ কোটি টাকা অনুমোদিত হয়। এ পর্যন্ত ৪২.৫২ কোটি টাকা দেওয়া হয়েছে।
বৌদ্ধ সার্কিটের উন্নয়ন - বোধগয়াতে কনভেনশন সেন্টার নির্মাণের জন্য ২০১৬-১৭ সালে ৯৮.৭৩ কোটি টাকা অনুমোদন দেওয়া হয়। এখন পর্যন্ত ৯৩.২২কোটি দেওয়া ছাড়া হয়েছে।
গ্রামীণ থিমের আওতায় ভিটিহারওয়া - চন্দ্রাহিয়া - তুরকাউলিয়া গান্ধী সার্কিটের উন্নয়নে ২০১৭-১৮ সালে ৪৪.৬৫ কোটি টাকা অনুমোদিত হয়। এখন পর্যন্ত ৩৫.৭২ কোটি টাকা দেওয়া হয়েছে।
২০১৭-১৮সালে, অনুমোদিত আধ্যাত্মিক থিমের অধীনে মান্দার হিল এবং অঙ্গ প্রদেশ তীর্থযাত্রা সার্কিটের উন্নয়নে ৪৭.৫৩ কোটি টাকা মঞ্জুর হয়। এর জন্য এখন পর্যন্ত ৩৮.০২কোটি টাকা দেওয়া হয়েছে।
রাজ্য সভায় আজ এক প্রশ্নের লিখিত জবাবে এ কথা জানিয়েছেন কেন্দ্রীয় পর্যটন মন্ত্রী শ্রী জি. কিষাণ রেড্ডি।
CG/SS
(Visitor Counter : 98
রেলমন্ত্রক
ভারতীয় রেল তাদের দক্ষিণ-মধ্য রেলে এই প্রথম দুটি দূরপাল্লার দীর্ঘতম মালবাহী ট্রেন 'ত্রিশূল' এবং 'গরুড়' সফলভাবে চালু করেছে
নতুন দিল্লি, ১০ অক্টোবর, ২০২১
ভারতীয় রেল তাদের দক্ষিণ-মধ্য রেলে এই প্রথম দুটি দূরপাল্লার দীর্ঘতম মালবাহী ট্রেন 'ত্রিশূল' এবং 'গরুড়' সফলভাবে চালু করতে সক্ষম হয়েছে।
এই ট্রেন গুলি যা স্বাভাবিক মালবাহী ট্রেনের তুলনায় দ্বিগুণ অথবা একাধিক গুণ বড়, পণ্য পরিবহনের ক্ষেত্রে অনেক সুবিধাজনক।
দক্ষিণ মধ্য রেলের দীর্ঘতম পণ্য পরিবাহী 'ত্রিশূল' তিনটি মালবাহী ট্রেন অর্থাৎ ১৭৭ টি ওয়াগন নিয়ে গঠিত। এই ট্রেনটি বিজয়ওয়াড়া ডিভিশনের কোন্দাপল্লি স্টেশন থেকে গত ৭ অক্টোবর যাত্রা শুরু করে এবং তা পূর্ব- উপকূলের খুরদা ডিভিশনের যায়।
আরও একটি পণ্যবাহী ট্রেন 'গড়ুর' গত ৮ অক্টোবর গুন্টাকল ডিভিশনের রাইচুর থেকে যাত্রা শুরু করে সেকেন্দ্রাবাদ ডিভিশনের মানুগুরু পর্যন্ত যায়। দুটি ক্ষেত্রেই লম্বা ট্রেন গুলি প্রধানত তাপবিদ্যুৎ কেন্দ্রে কয়লা নিয়ে যাওয়ার জন্য তৈরি করা হয়েছে।
দক্ষিণ- মধ্য রেল ভারতের পাঁচটি প্রধান পণ্য পরিবাহী রেল রুট গুলির মধ্যে অন্যতম। এর মধ্যে রয়েছে বিশাখাপত্তনম- বিজয়ওয়াড়া- গুডুর- রানীগুন্টা, বালারসা- কাজিপেট- বিজয়ওয়াড়া, কাজিপেট- সেকেন্দ্রাবাদ- ওয়াদি, বিজয়ওয়াড়া- গুন্টুর- গুন্টাকাল শাখা।
এই শাখাগুলিতে দক্ষিণ- মধ্য রেল প্রচুর পরিমাণে পণ্য পরিবহন করে।
পণ্য পরিবহনের ক্ষেত্রে ভারতীয় রেল
যানজট পূর্ণ রুটে দ্রুত ট্রেন চালানোর মাধ্যমে তাদের পরিষেবা প্রদান করতে চেষ্টা করছে।
CG/ SB
(Visitor Counter : 160
প্রতিরক্ষামন্ত্রক
সেনাকর্মীদের জন্য সম্মানিত কমিশন
নয়াদিল্লী, ১৪ আগস্ট, ২০২০
৭৪তম স্বাধীনতা দিবস উপলক্ষ্যে যে সব সেনাকর্মীর নাম সম্মানসূচক কমিশনের তালিকায় সম্মানের সঙ্গে স্থান পেয়েছ সেইসব নাম নিম্নলিখিত ই- মেলে অ্যাটাচ রয়েছে -
https://static.pib.gov.in//WriteReadData/userfiles/NEWS%20MAT%20ENGLISH%20ID2020%20.pdf ।
উল্লখ্য- চলতি বছরের স্বাধীনতা দিবস উপলক্ষ্যে সম্মানিত ক্যাপ্টেন এবং সম্মানিত লেফটেন্যান্ট প্রার্থীদের নামের তালিকা প্রস্তুত করার কাজের ওপর বিশেষ গুরুত্ব দেওয়া হয়েছে। তবে এই তালিকাকে কখনো সম্মানসূচক কমিশনের অধিকার হিসেবে নেওয়া উচিত নয়। সম্মানিত কমিশনের নামের চূড়ান্ত অনুমোদন দেওয়ার অধিকার হল ভারত সরকারের গেজেট নোটিফিকেশন, সেই সম্পর্কিত তথ্য সংশ্লিষ্ট রেকর্ড অফিস বা কমান্ডগুলির হেডকোয়ার্টার থেকে পাওয়া যেতে পারে।
(CG/SS/NS
শিল্পওবাণিজ্যমন্ত্রক
ফুল চাষ, বীজ ও খাদ্যশস্যের জন্য এপিইডিএ-র প্রথম পণ্য সংক্রান্ত কমিটির বৈঠক
নয়াদিল্লী, ৩ ফেব্রুয়ারি, ২০২১
কোভিড-১৯ মহামারীর চ্যালেঞ্জ সত্ত্বেও ২০২০-২১ অর্থবর্ষের প্রথম তিনটি ত্রৈমাসিকেই খাদ্যশস্য রপ্তানী যথেষ্ট পরিমাণে হয়েছে। আত্মনির্ভর ভারত অভিযানের অঙ্গ হিসেবে যা নিঃসন্দেহে বড় সাফল্য। এপ্রিল থেকে ডিসেম্বরের মধ্যে গত বছরের তুলনায় ২০২০-২১ অর্থবর্ষে রপ্তানীর পরিমাণ ৫৩ শতাংশ বৃদ্ধি পেয়ে ৪৯,৮৩২ কোটি টাকা হয়েছে।
বাসমতি চালের রপ্তানী ৫.৩১ শতাংশ বৃদ্ধি পেয়ে ২২,০৩৮ কোটি হয়েছে। বাসমতি নয় এ ধরণের চালের ক্ষেত্রে ১২২.৬১ শতাংশ বৃদ্ধি পেয়ে রপ্তানী ২২,৮৫৬ কোটি টাকায় পৌঁছেছে। গম রপ্তানীর ক্ষেত্রে বৃদ্ধির পরিমাণ ছিল ৪৫৬ শতাংশ। এই সময়কালে ১ হাজার ৮৭০ কোটি টাকার গম রপ্তানী হয়েছে। জোয়ার ও বাজরার ক্ষেত্রে ১৭৭ শতাংশ বৃদ্ধি পেয়ে এই পরিমাণ হয়েছে ৩ হাজার ৬৭ কোটি টাকা। এপিইডিএ-র আওতায় খাদ্যশস্যের রপ্তানীর পরিমাণ মোট রপ্তানীর ৪৮.৬১ শতাংশ। দেশজুড়ে খাদ্যশস্য সার্বিকভাবে ভালোই রপ্তানী হয়েছে।
ফুল চাষ, বীজ ও খাদ্যশস্যের ওপর প্রথম পণ্য সংক্রান্ত কমিটির বৈঠক আজ অনুষ্ঠিত হয়েছে। এপিইডিএ-র চেয়ারম্যান ডঃ এম অঙ্গমুথুর পৌরহিত্যে এই বৈঠকে সংস্থার সদস্যরা এবং উচ্চপদস্থ আধিকারিকরা যোগ দেন।
খাদ্যশস্য, ফুল চাষ এবং বীজ౼ বিশেষ করে বাসমতি নয় এমন চাল, বাজরা ও পুষ্টিকর খাদ্যশস্যের রপ্তানীতে উৎসাহ দেওয়ার বিষয়ে কমিটি বিস্তারিত আলোচনা করেছে। বাসমতি চাল এবং বাসমতি নয় এ ধরণের অন্য চালের ক্ষেত্রে, জোয়ার, বাজরা সহ বীজ এবং অন্যান্য সামগ্রীর রপ্তানী বাড়াতে সরকার বিশেষ উদ্যোগ নিয়েছে। ২০২১ থেকে ২০২৬ এই সময়কালে সংশ্লিষ্ট সব স্টেক হোন্ডারদের সঙ্গে এ বিষয়ে প্রয়োজনীয় ব্যবস্থা নিতে নির্দিষ্ট সময়ের মধ্যে নানা পরিকল্পনা করা হয়েছে।
বিজ্ঞানওপ্রযুক্তিমন্ত্রক
গ্রামাঞ্চলে স্বল্প খরচে নির্ভরযোগ্য ইন্টারনেট পরিষেবা দিতে মহিলা পরিচালিত একটি স্টার্টআপ সংস্থার অভিনব প্রযুক্তি উদ্ভাবন
নতুন দিল্লি, ২৯ মার্চ, ২০২১
মহিলা পরিচালিত স্টার্টআপ সংস্থা ‘অ্যাস্ট্রোম’ এমন এক অভিনব ওয়্যার লেস  প্রযুক্তি নির্ভর যন্ত্র উদ্ভাবন করেছে, যার সাহায্যে টেলি সংস্থাগুলি শহরতলি ও গ্রামাঞ্চলে অতি অল্প খরচে নির্ভরযোগ্য ইন্টারনেট পরিষেবা পৌঁছে দেওয়া যাবে।
ভারতের মতো দেশে প্রত্যন্ত ও দুর্গম এলাকায় ইন্টারনেট পরিষেবা পৌঁছে দেওয়ার ক্ষেত্রে ফাইবার কেবল্ সংযোগ স্থাপন করা অত্যন্ত দুরুহ। এই কারণেই ওয়ার লেস যন্ত্রের প্রয়োজন হয়ে থাকে। এই ধরণের যন্ত্রের মাধ্যমে বিস্তীর্ণ এলাকা জুড়ে হাই ডেটা ক্যাপাসিটি সম্পন্ন ইন্টারনেট পরিষেবা অল্প খরচে পৌঁছে দেওয়া সম্ভব। বর্তমানে যেসমস্ত ওয়্যার লেস ইন্টারনেট পরিষেবা প্রদানকারী যন্ত্র বা সামগ্রী রয়েছে তার সাহায্যে বিস্তীর্ণ এলাকা জুড়ে পর্যাপ্ত ডেটা স্পিড সম্পন্ন পরিষেবা পৌঁছে দেওয়া সম্ভব হয় না।
মহিলা পরিচালিত ‘অ্যাস্ট্রোম’ স্টার্টআপ সংস্থাটি যে অভিনব ওয়ার লেস যন্ত্র উদ্ভাবন করেছে, তার নাম দেওয়া হয়েছে ‘গিগা মেশ’। এই যন্ত্রের সাহায্যে টেলি সংস্থাগুলি গ্রামাঞ্চলে বর্তমানের তুলনায় ৫ গুণ কম খরচে হাই স্পিড পরিষেবা দিতে পারবে। ইতিমধ্যেই গ্রামাঞ্চলে এবং প্রতিরক্ষা ক্ষেত্রে এধরণের যন্ত্রের সাহায্যে ইন্টারনেট পরিষেবা পৌঁছে দিতে পরীক্ষামূলকভাবে একটি কর্মসূচি গ্রহণ করা হয়েছে। এই কর্মসূচির মাধ্যমে স্টার্টআপ সংস্থা ‘অ্যাস্ট্রোম’ হাতে-কলমে হাই স্পিড ইন্টারনেট পরিষেবার মান প্রমাণ করবে।
বেঙ্গালোরের ইন্ডিয়ান ইনস্টিটিউট অফ্ সায়েন্স প্রতিষ্ঠানে এই স্পার্টআপ সংস্থাটি গড়ে উঠেছে। কেন্দ্রীয় বিজ্ঞান ও প্রযুক্তি দপ্তরের মহিলা স্টার্টআপ কর্মসূচির মাধ্যমে এই সংস্থাটিকে সাহায্য দেওয়া হচ্ছে। ‘অ্যাস্ট্রোম’ সংস্থাটি ইতিমধ্যেই গিগা মেশ যন্ত্রটির মিলিমিটার-ওয়েভ মাল্টি বিন প্রযুক্তির কার্যকরিতা প্রমাণ করেছে। এই যন্ত্রটির সাহায্যে দেশের প্রত্যন্ত ও দুর্গম এলাকাগুলিতেও টেলি যোগাযোগ পরিষেবা পৌঁছে দেওয়া সহজ। ইন্টারনেট পরিষেবা প্রদানের ক্ষেত্রে অভিনব প্রযুক্তি নির্ভর এই যন্ত্র উদ্ভাবনের জন্য স্টার্টআপ সংস্থা ‘অ্যাস্ট্রোম’ ভারত ও মার্কিন যুক্তরাষ্ট্রে পেটেন্ড বা স্বত্ত্ব পেয়েছে।
‘অ্যাস্ট্রোম’ সংস্থার সহ প্রতিষ্ঠাতা ও কার্যনির্বাহী আধিকারিক ডঃ নেহা সাতাক বলেছেন, যন্ত্রটির কার্যকরিতা প্রমাণের ক্ষেত্রে এবং বিনিয়োগকারীদের সঙ্গে যোগাযোগ স্থাপনে বেঙ্গালোরের ইন্ডিয়ান ইনস্টিটিউট অফ্ সায়েন্স প্রতিষ্ঠানটি গুরুত্বপূর্ণ ভূমিকা পালন করেছে। তিনি বলেন, প্রযুক্তি নির্ভর সৃজনশীল যন্ত্র উদ্ভাবনের ক্ষেত্রে ‘অ্যাস্ট্রোম’ আন্তর্জাতিক টেলি যোগাযোগ ইউনিয়নের পক্ষ থেকে প্রত্যন্ত ও দুরবর্তী এলাকাগুলিতে যোগাযোগ স্থাপনের ক্ষেত্রে অভিনব পন্থা পদ্ধতি খুঁজে বের করার জন্য বিশেষ পুরস্কারে সম্মানিত হয়েছে। বর্তমানে সংস্থাটি বেঙ্গালোরের ইন্ডিয়ান ইনস্টিটিউট অফ্ সায়েন্স প্রতিষ্ঠানের ক্যাম্পাসে যন্ত্রটির কার্যকরিতা যাচাই করে দেখছে। প্রাথমিক যাচাই পরীক্ষায় যন্ত্রটির মাল্টি গিগা বাইট স্পিড অক্ষুণ্ণ রেখে ডেটা স্ট্রিমিং পরিষেবায় প্রত্যাশিত সাফল্য পেয়েছে।
প্রতিরক্ষামন্ত্রক
অশোক চক্র প্রদানের নীতি-নির্দেশিকা
নয়াদিল্লি, ২৪ জুন, ২০১৯
শত্রুপক্ষের হাত থেকে দেশকে রক্ষা করার জন্য সাহসিকতার নজির হিসেবে অশোক চক্র দেওয়া হয়। এই পুরস্কার দেওয়ার জন্য যে বিষয়গুলি বিবেচনা করা হয় সেগুলি হল :
- সেনাবাহিনী, নৌ-বাহিনী, বায়ুসেনা, কেন্দ্রীয় সশস্ত্র বাহিনীগুলি এবং আইনস্বীকৃত যে কোন বাহিনীর সব পদাধিকারীরা।
- সশস্ত্র বাহিনীর নার্সিং বিভাগের কর্মীরা।
মরণোত্তর অশোক চক্র প্রদান করা হয় ২০১৬ সালে বিশেষ বাহিনীর প্যারাস্যুট রেজিমেন্টের নবম ব্যাটেলিয়নের সদস্য লান্স নায়েক মোহন নাথ গোস্বামী এবং রাষ্ট্রীয় রাইফেল্স-এর আসাম রেজিমেন্টের ৩৫তম ব্যাটেলিয়নের হাবিলদার হ্যাংপ্যান দাদাকে। ২০১৮ সালে বায়ুসেনার  কর্পোরাল জ্যোতিপ্রকাশ নিরালা এবং ২০১৯ সালে রাষ্ট্রীয় রাইফেল্স-এর জম্মু-কাশ্মীর লাইট ইনফ্যান্ট্রির ৩৪ নম্বর ব্যাটেলিয়নের লান্স নায়েক নাজির আহমেদ ওয়ানিকে এই পুরস্কার দেওয়া হয়েছে।
রাজ্যসভায় আজ প্রতিরক্ষা মন্ত্রী শ্রী রাজনাথ সিং লিখিত ভাবে এই তথ্য জানিয়েছেন।
CG/CB/DM
(Visitor Counter : 127
প্রতিরক্ষামন্ত্রক
সৈনিক স্কুলে মেয়েদের ভর্তি
নতুন দিল্লি, ০৭ ফেব্রুয়ারি, ২০২২
২০২১-২২ শিক্ষাবর্ষ থেকে বর্তমানে ৩৩টি সৈনিক স্কুলে মেয়েদের ভর্তি করা হয়েছে। এই ৩৩টি সৈনিক স্কুলে ষষ্ঠ শ্রেণীতে ৩১২ জন মহিলা ক্যাডেট ভর্তি হয়েছেন। এর মধ্যে পুরুলিয়া সৈনিক স্কুলে ১০ জন মহিলা ক্যাডেট রয়েছেন।
রাজ্যসভায় আজ এক প্রশ্নের লিখিত উত্তরে একথা জানিয়েছেন প্রতিরক্ষা প্রতিমন্ত্রী শ্রী অজয় ভাট।
CG/SS/SKD/
(Visitor Counter : 82
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ২৫ কোটি ৬০ লক্ষেরও বেশি টিকার ডোজ দেওয়া হয়েছে
রাজ্য/কেন্দ্রশাসিত অঞ্চলগুলির কাছে টিকাকরণের জন্য ১ কোটি ১৭ লক্ষেরও বেশি ডোজ রয়েছে
নয়াদিল্লি, ১১ জুন, ২০২১
দেশব্যাপী টিকাকরণ অভিযানের অঙ্গ হিসাবে ভারত সরকার বিনামূল্যে কোভিড টিকা সরবরাহ করে রাজ্য/কেন্দ্রশাসিত অঞ্চলগুলিকে সাহায্য দিয়ে আসছে। এছাড়াও, কেন্দ্রীয় সরকার টিকা উৎপাদক সংস্থাগুলির কাছ থেকে সরাসরি টিকা সংগ্রহের জন্য রাজ্য/কেন্দ্রশাসিত অঞ্চলগুলিকে সুবিধা দিয়ে আসছে। মহামারী মোকাবিলায় টিকাকরণ কেন্দ্রীয় সরকারের রণকৌশলের এক গুরুত্বপূর্ণ অঙ্গ।
সম্প্রসারিত কোভিড-১৯ টিকাকরণের তৃতীয় পর্যায় গত পয়লা মে থেকে শুরু হয়েছে। টিকাকরণের পর্যয়ে ভারত সরকারের টিকা সংগ্রহে সেন্ট্রাল ড্রাগস্ ল্যাবরেটরি ছাড়পত্র দিয়ে থাকে। সরকারের সংগৃহীত টিকার এই ডোজ রাজ্য/কেন্দ্রশাসিত অঞ্চলগুলিকে সম্পূর্ণ বিনামূল্যে সরবরাহ করা হয়। ভারত সরকার এখনও পর্যন্ত বিনামূল্যে এবং উৎপাদক সংস্থাগুলি থেকে সরাসরি ক্রয় সহ রাজ্য/কেন্দ্রশাসিত অঞ্চলগুলিকে ২৫ কোটি ৬০ লক্ষ ৮ হাজার ৮০টি টিকার ডোজ সরবরাহ করেছে। সরবরাহকৃত টিকার এই ডোজের মধ্যে অপচয় হওয়া ডোজ সহ ২৪ কোটি ৪৪ লক্ষ ৬ হাজার ৯৬টি ডোজ ব্যবহার করা হয়েছে।
রাজ্য/কেন্দ্রশাসিত অঞ্চলগুলির কাছে টিকাকরণের জন্য ১ কোটি ১৭ লক্ষ ৫৬ হাজার ৯১১টি টিকার ডোজ হাতে রয়েছে। এমনকি, আগামী তিন দিনের মধ্যে রাজ্য ও কেন্দ্রশাসিত অঞ্চলগুলিকে ৩৮ লক্ষ ২১ হাজার ১৭০টি টিকার ডোজ সরবরাহ করা হবে।
CG/BD/SB
(Visitor Counter : 122
স্বরাষ্ট্র মন্ত্রক
কেন্দ্রীয় স্বাস্থ্য ও পরিবার কল্যাণ মন্ত্রকের ২৫শে এপ্রিল জারি করা পরামর্শের ভিত্তিতে কন্টেনমেন্ট ব্যবস্থা কার্যকর করার কথা বিবেচনা করতে সমস্ত রাজ্য ও কেন্দ্রশাসিত অঞ্চলগুলিকে নির্দেশ দিয়েছে স্বরাষ্ট্রমন্ত্রক
নতুন দিল্লি, ২৯ এপ্রিল, ২০২১
কেন্দ্রীয় স্বাস্থ্য ও পরিবার কল্যাণ মন্ত্রকের ২৫শে এপ্রিল জারি করা পরামর্শের ভিত্তিতে বর্তমানে কোভিড পরিস্থিতি পর্যালোচনা করে কন্টেনমেন্ট ব্যবস্থা কার্যকর করার কথা বিবেচনা করতে সমস্ত রাজ্য ও কেন্দ্রশাসিত অঞ্চলগুলিকে নির্দেশ দিয়েছে কেন্দ্রীয় স্বরাষ্ট্রমন্ত্রক। ২০০৫-এর বিপর্যয মোকাবিলা আইনের সংশ্লিষ্ট ধারা অনুযায়ী রাজ্য ও কেন্দ্রশাসিত অঞ্চলগুলিকে প্রয়োজনীয় পদক্ষেপ গ্রহণ করতে বলা হয়েছে।
কেন্দ্রীয় স্বাস্থ্য মন্ত্রক গত ২৫শে এপ্রিল যে পরামর্শ নির্দেশিকা জারি করে, তাতে যে সব জেলায় এক সপ্তাহে কোভিড পজেটিভের হার ১০ শতাংশের বেশি বা হাসপাপাতালে ৬০ শতাংশের বেশি শয্যায় কোভিড রোগী রয়েছেন, সেসব জেলাগুলিতে কড়া ও স্থানীয় কন্টেনমেন্ট পদ্ধতি প্রয়োগ করার কথা রাজ্য ও কেন্দ্রশাসিত অঞ্চলগুলিকে বিবেচনা করতে বলা হয়েছে।
কমিউনিটি ভিত্তিক কন্টেনমেন্ট অথবা বৃহত্তর আকারে কন্টেনমেন্ট অঞ্চলের জন্য নিয়ম কার্যকর করতে স্বাস্থ্য মন্ত্রকের নির্দেশিকার সঙ্গে স্বরাষ্ট্রমন্ত্রকের নির্দেশিকার ফের প্রকাশ করা হয়েছে।
গোটা দেশে কোভিড সংক্রান্ত জাতীয় নির্দেশিকা কঠোর ভাবে কার্যকর করার কথাও বলেছে স্বরাষ্ট্রমন্ত্রক।
আগামী ৩১শে মে পর্যন্ত স্বরাষ্ট্রমন্ত্রকের এই নির্দেশিকা বহাল থাকবে।
SC/SS/AS/
(Visitor Counter : 161
রাষ্ট্রপতিরসচিবালয়
রাষ্ট্রপতির ৩০ নভেম্বর থেকে ১ ডিসেম্বর উত্তর প্রদেশ সফর
নতুনদিল্লি, ২৯ নভেম্বর, ২০১৯
রাষ্ট্রপতি শ্রী রামনাথ কোবিন্দ ৩০ নভেম্বর থেকে ১ ডিসেম্বর উত্তরপ্রদেশ সফর করবেন।
রাষ্ট্রপতি আগামীকাল কানপুরের পি এস আই টি কলেজে কম্পিউটার, তথ্য প্রযুক্তি ও যোগাযোগের উপর একটি সম্মেলন উদ্বোধন করবেন। এরপর তিনি কানপুর ছত্রপতি শাহুজি মহারাজ বিশ্ববিদ্যালয়ের প্রথম প্রাক্তনী সমাবেশে যোগ দেবেন। একই দিনে কানপুর নগর নিগম তাঁকে সম্বর্ধনা দেবে।
CG/CB
(Visitor Counter : 40
প্রধানমন্ত্রীরদপ্তর
প্যারিসে সিইও ফোরামে বক্তব্য রেখেছেন প্রধানমন্ত্রী
নতুন দিল্লি, ১৫ জুলাই, ২০২৩
প্রধানমন্ত্রী শ্রী নরেন্দ্র মোদী এবং ফ্রান্সের রাষ্ট্রপতি শ্রী ইমানুয়েল ম্যাক্রোঁ ১৪ই জুলাই প্যারিসের কোয়াই দ্য ওরসেতে শীর্ষ স্থানীয় ভারতীয় এবং ফরাসী সংস্থার মুখ্য কার্যনির্বাহী আধিকারিকদের উদ্দেশ্যে যৌথভাবে বক্তব্য রেখেছেন।
এই ফোরামে বিমান চলাচল, উৎপাদন, প্রতিরক্ষা, প্রযুক্তি, জ্বালানি সহ বিভিন্ন ক্ষেত্রের সঙ্গে যুক্ত সংস্থাগুলির মুখ্য কার্যনির্বাহী আধিকারিকরা রয়েছেন।
দ্বিপাক্ষিক সম্পর্ককে শক্তিশালী করতে এবং ভারত ও ফ্রান্সের মধ্যে অর্থনৈতিক সহযোগিতার প্রসার ঘটাতে এইসব শিল্প সংস্থার আধিকারিকদের ভূমিকার কথা স্বীকার করেন প্রধানমন্ত্রী। তিনি পুনর্নবিকরণযোগ্য জ্বালানি, স্টার্ট আপ সংস্থা, ওষুধ শিল্প, তথ্য প্রযুক্তি, ডিজিটাল পদ্ধতিতে লেনদেন এবং পরিকাঠামো ক্ষেত্রে ভারতের অগ্রগতির বিষয়গুলি তুলে ধরেন। সংশ্লিষ্ট ক্ষেত্রে ব্যবসা বাণিজ্যের জন্য নানা উদ্যোগের কথাও শ্রী মোদী জানিয়েছেন।
প্রধানমন্ত্রী ভারতের উন্নয়ন যাত্রার শরীক হতে এবং দেশে বিনিয়োগের সম্ভাবনাকে কাজে লাগাতে মুখ্য কার্যনির্বাহী আধিকারিকদের পরামর্শ দেন।
এদিনের বৈঠকে ফরাসী সংস্থাগুলির পক্ষে যাঁরা যোগ দিয়েছিলেন তাঁরা হলেন এডিপির অগাস্টিন দ্য রোমানেত, এয়ারবাসের গুল্লাউম ফাউরে, এয়ার লিক্যুইডের ফ্রাঁকোস জ্যাকো, অ্যালস্টমের হেনরি পোপার্ত লাফার্জ, ক্যাপজেমিনির পল হারমেলিন, ইডিএফ-এর লুপ রেমনত, এগিসের লরাঁ জার্মেন, নাভালের পিয়ের-এরিক পমেলেট, স্নাইডার ইলেকট্রিকের পিটার হারভিক, হিকাতের গ্যু সিদো, এঙ্গের ফ্র্যাঙ্ক দেমালে, স্যাফরানের ফিলিপ এরেরা, সেন্ট-গোবেঁর এন শ্রীধর, থ্যালেসের প্যাট্রিক কাইন, টোটাল এনার্জিসের নমিতা শাহ, ব্লাব্লা কারের নিকোলাস ব্রুসোঁ। ভারতীয় সংস্থাগুলির পক্ষে ছিলেন - জুবিলিয়ান্ট লাইফ সায়েন্স লিমিটেডের হরি এস ভারতিয়া, সিআইআই-এর চন্দ্রজিত ব্যানার্জী, অ্যাডভেন্টের সরোজ কুমার পোদ্দার, অ্যাথের এনার্জির তরুণ মেহেতা, ভারত ফোর্জের অমিত বি কল্যাণী, ভারত লাইট পাওয়ার প্রাইভেট লিমিটেডের তেজ প্রীত চোপরা, বিওএটি-র আমন গুপ্তা, ডিআইসিসিআই-এর মিলিন্দ কামলে, হ্যালের সি বি অনন্তকৃষ্ণাণ, পি মফতলালের বিশাদ মফতলাল, স্কাইরুটের পবন কুমার চান্দনা, টাটা অ্যাডভ্যান্সড সিস্টেমের সুকরণ সিং, টিটাগড় ওয়াগনসের ঊমেশ চৌধুরী, টিভিএস মোটর কোম্পানীর সুদর্শন বেণু, ইউপিএল লিমিটেডের বিক্রম শ্যারফ, সোমানি এম্পেসারের সন্দীপ সোমানি, অ্যাপোলো হসপিটালসের সঙ্গীতা রেড্ডি, আরসেলর মিত্তলের লক্ষ্মী মিত্তল, বিগবাস্কেটের বিপুল পারেখ, আইনক্স এয়ার প্রোডাক্টের সিদ্ধার্থ জৈইন, ইন্টারগ্লোব এন্টারপ্রাইজের রাহুল ভাটিয়া, এনপিসিআইএল-এর ভূবন চন্দ্র পাঠক, ইন্ডিগোর পিটার এলবার্স।
(CG/CB/AS/
জলশক্তি মন্ত্রক
শুষ্ক অঞ্চলে ভূগর্ভস্থ জল পরিচালনায় হেলি-বোর্ন সমীক্ষার যৌথভাবে সূচনা করবেন শ্রী গজেন্দ্র সিং শেখাওয়াত এবং ডাঃ জিতেন্দ্র সিং
নতুন দিল্লি, ০৪ অক্টোবর, ২০২১
কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত এবং কেন্দ্রীয় বিজ্ঞান ও প্রযুক্তি প্রতিমন্ত্রী ডাঃ জিতেন্দ্র সিং আগামীকাল বেলা ১১টায় রাজস্থানের যোধপুরে শুষ্ক অঞ্চলে ভূগর্ভস্থ জল পরিচালনার জন্য হেলি-বোর্ন সমীক্ষার যৌথভাবে সূচনা করবেন। উল্লেখ করা যেতে পারে, ভূগর্ভস্থ জলসম্পদ মানচিত্র প্রণয়ন কর্মসূচির আওতায় রাজস্থান, গুজরাত, হরিয়ানা, পাঞ্জাব এবং হিমাচল প্রদেশের ৩ লক্ষ ৮৮ হাজার বর্গ কিলোমিটার এলাকা জুড়ে অত্যাধুনিক হেলি-বোর্ন জিওফিজিকাল বা ভূতাত্ত্বিক ও অন্যান্য বিজ্ঞান ভিত্তিক সমীক্ষা চালানোর জন্য জলশক্তি মন্ত্রকের কেন্দ্রীয় ভূগর্ভস্থ জল পর্ষদ এবং হায়দ্রাবাদের ন্যাশনাল জিওফিজিকাল রিসার্চ ইনস্টিটিউট চুক্তি স্বাক্ষর করেছে।
হেলি-বোর্ন বা হেলিকপ্টার ভিত্তিক ভূগর্ভস্থ জল সঞ্চয় সম্পর্কিত এই সমীক্ষা চালানোর উদ্দেশ্য হলো কৃত্রিমভাবে ভূগর্ভস্থ জলস্তর বৃদ্ধির জায়গাগুলি চিহ্নিতকরণ, ত্রিমাত্রিক জিওফিজিকাল মডেল প্রণয়ন, উলম্ব ও আড়াআড়িভাবে জিওফিজিকাল থিমেটিক মানচিত্র প্রণয়ন প্রভৃতি। এই সমীক্ষার মাধ্যমে ভূগর্ভস্থ জল সঞ্চিত অংশের সঙ্গে অন্য অংশের যোগসূত্র স্থাপনের সম্ভাবনা বিষয়টিও খতিয়ে দেখা হবে।
উল্লেখ করা যেতে পারে, সমীক্ষার প্রথম পর্যায়ে কাজ শুরু করার অনুমতি দেওয়া হয়েছে। প্রথম পর্যায়ে ১ লক্ষ ১ হাজার বর্গ মিটার অঞ্চল জুড়ে সমীক্ষার কাজ চলবে। এই কাজে খরচ ধরা হয়েছে জিএসটি সহ ৪৫ কোটি ৮০ লক্ষ টাকা। দ্বিতীয় পর্যায়ে ২ লক্ষ ৮৭ হাজার বর্গ কিলোমিটার অঞ্চলে সমীক্ষার কাজ পরিচালিত হবে। ইতিমধ্যেই রাজস্থান, হরিয়ানা ও গুজরাতের বিভিন্ন এলাকায় সমীক্ষা চালানোর অনুমতি মিলেছে।
CG/BD/SKD/
(Visitor Counter : 143
স্বরাষ্ট্র মন্ত্রক
সুভাষচন্দ্র বসু আপদা প্রবন্ধন পুরস্কার-২০২১
নতুন দিল্লি, ২৩ জানুয়ারি, ২০২১
দুর্যোগ ব্যবস্থাপনার ক্ষেত্রে কোন ব্যক্তি বিশেষ বা সংস্থার অবদান এবং নিঃশর্ত সেবার স্বীকৃতিকে সম্মান জানাতে ভারত সরকার আপদা প্রবন্ধন পুরস্কার নামে একটি বার্ষিক পুরস্কার চালু করেছে। প্রতিবছর ২৩ জানুয়ারি নেতাজি সুভাষচন্দ্র বসুর জন্ম দিবসে এই পুরস্কার ঘোষণা করা হয়। সংস্থার ক্ষেত্রে এই পুরস্কার বাবদ নগদ ৫১ লক্ষ টাকা ও একটি শংসাপত্র এবং ব্যক্তিবিশেষের ক্ষেত্রে নগদ ৫ লক্ষ টাকা ও একটি শংসাপত্র প্রদান করা হয়।
এই পুরস্কার দেওয়ার জন্য সংস্থাগত এবং ব্যক্তিগতভাবে মোট ৩৭১টি মনোনয়ন জমা পড়ে।
সংস্থাগত হিসাবে ২০২১ সালের জন্য সাসটেইনেবল ইনভারমেন্ট এন্ড ইকোলজিকাল ডেভেলপমেন্ট সোসাইটিকে এই পুরস্কারে ভূষিত করা হয়। অন্যদিকে, ব্যক্তিগত ক্ষেত্রে দুর্যোগ ব্যবস্থাপনায় সবিশেষ অবদানের জন্য ডঃ রাজেন্দ্র কুমার ভান্ডারিকে সুভাষচন্দ্র বসু আপদা প্রবন্ধন পুরস্কার দেওয়া হয়।
উল্লেখ করা যেতে পারে যে, ২০২০ সালে সংস্থাগত হিসাবে উত্তরাখণ্ডের ডিজাস্টার মিটিগেশন অ্যান্ড ম্যানেজমেন্ট সেন্টার এই পুরস্কার পায়। অন্যদিকে, ব্যক্তিগত স্তরে শ্রী মুনান সিং এই পুরস্কারে ভূষিত হন।
আদিবাসীবিষয়কমন্ত্রক
ভারত একতার সার্বজনীন অনুভূতির চেতনার প্রসার ঘটাচ্ছে : শ্রী অর্জুন মুন্ডা
নয়াদিল্লি, ১০ জানুয়ারি, ২০২৩
কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা বলেছেন যে ভারত একতার সার্বজনীন অনুভূতির চেতনার প্রসার ঘটাচ্ছে এবং বিশ্বজনীন মানব-কেন্দ্রিক উন্নয়নের এক নতুন বাতাবরণ তৈরির লক্ষ্যে একত্রে কাজ করার উদ্দেশ্যকে তুলে ধরছে যাতে কেউ পিছিয়ে না থাকে। আজ কলকাতার বিশ্ব বাংলা কনভেনশন সেন্টারে আয়োজিত অর্থনৈতিক অন্তর্ভুক্তিকরণ নিয়ে বিশ্ব অংশীদারিত্বের ওপর জি-২০-র কর্মীগোষ্ঠীর প্রথম বৈঠকের প্লেনারি সেশনে ভাষণ তিনি ভাষণ দিচ্ছিলেন। শ্রী মুন্ডা বলেন, সকলের উন্নয়নের স্বার্থেই যথাযথ এবং ন্যায়সঙ্গত উন্নয়ন জরুরি। রাজ্যের বিভিন্ন প্রান্ত থেকে আসা ১,৮০০-রও বেশি ছাত্রছাত্রীদের উদ্দেশে তিনি ভারতের দৃষ্টিভঙ্গিতে ‘বসুধৈব কুটুম্বকম’-এর কথা উল্লেখ করেন বলেন মানব-কেন্দ্রিক উন্নয়নের যে লক্ষ্যে ভারত এগোতে চায় তার উদ্দেশ্যই হল কেউ যাতে বাদ না পড়ে। অর্থনৈতিক অন্তর্ভুক্তিকরণ মুদ্রা ব্যবস্থাপনার পথকে প্রসারিত করে যার মধ্য দিয়ে সঞ্চয়ের প্রবৃত্তি বৃদ্ধি পায় এবং সামাজিক নিরাপত্তা ও জীবনের মানোন্নয়নের পথ প্রশস্ত হয়। ছাত্রছাত্রীদের উদ্দেশ্য করে তিনি অর্থনৈতিক সাক্ষরতার বিষয়ে যথাযথভাবে প্রশিক্ষিত হওয়ার কথা বলেন যাতে করে ভবিষ্যতে তাদের কোনরকম বিপদে না পড়তে হয়।
ব্রিটিশ সৈরাচারের শৃঙ্খলমুক্ত হয়ে ভারতের স্বাধীনতা অর্জনে আমাদের পূর্বপুরুষদের আত্মত্যাগের কথা উল্লেখ করে মন্ত্রী বলেন, তাঁরা দেশের গরিমাকে উজ্জ্বল করতে সচেষ্ট ছিলেন। তিনি বলেন, দেশ যখন স্বাধীনতার ১০০ বছর, অর্থাৎ অমৃতকালে পদার্পণ করবে, তখন যাতে কোথাও কোনও বিভেদ না থাকে। জি-২০ শিখর সম্মেলনের আয়োজন দেশের কাছে এক ঐতিহাসিক সুযোগ বলে শ্রী মুন্ডা জানান। এই জি-২০ ফোরাম আন্তর্জাতিক অর্থনৈতিক সহযোগিতার ক্ষেত্রে এক প্রধান মঞ্চ যা বিশ্বের জিডিপি-র ৮৫ শতাংশকেই উপস্থাপিত করছে।
ইতিপূর্বে জি-২০ সদস্য দেশগুলির অর্থনৈতিক বিষয়ক দপ্তর, কেন্দ্রীয় অর্থ মন্ত্রক এবং রিজার্ভ ব্যাঙ্ক অফ ইন্ডিয়ার পদস্থ প্রতিনিধিবৃন্দের উপস্থিতিতে কর্মীগোষ্ঠীর বৈঠকে ভাষণ দিতে গিয়ে শ্রী মুন্ডা বলেন, ভারতের সমৃদ্ধ প্রাচীন ঐতিহ্য রয়েছে যেখানে ক্রেতারা পরিবেশ-বান্ধব বাজার ব্যবস্থা তৈরি করতে সহায়ক ভূমিকা নিতে পারেন। তিনি বলেন যে বিগত বহু বছর ধরে আমরা আমাদের ধরিত্রী এবং পরিবেশকে বিনষ্ট করেছি। এর একটা বিষম প্রভাব পড়েছে আমাদের পরিবেশ এবং বাস্তুতন্ত্রের ওপর। বাস্তুতন্ত্রকে সুরক্ষিত করতে একটা বিশ্বজনীন দৃষ্টিভঙ্গির প্রয়োজন রয়েছে যা না করলে আমাদের সকলকেই ডুবতে হবে।
প্রধানমন্ত্রী শ্রী নরেন্দ্র মোদীর দৃষ্টিভঙ্গির এবং মহিলা সশক্তিকরণের উজ্জ্বল দিকের ওপর আলোকপাত করে তিনি বলেন, বিশ্বজুড়ে সময় এসেছে মহিলাদের উন্নয়নকে মহিলা-চালিত উন্নয়নের পথে নিয়ে যাওয়া।
জনসাধারণের অর্থনৈতিক সশক্তিকরণের ক্ষেত্রে অর্থনৈতিক অন্তর্ভুক্তিকরণের প্রয়োজনকে গুরুত্ব দিয়ে তিনি বলেন, আমাদের উন্নয়ন কৌশলের এটাই হল মূল ভিত্তি এবং আর্থিক পরিষেবাকে একেবারে প্রান্তিক সীমায় পৌঁছে দেওয়াই হল এর উদ্দেশ্য। দরিদ্রতম মানুষের কাছে উন্নয়নের সুফল পৌঁছে দেওয়া সরকারের প্রথম থেকেই অগ্রাধিকারের ক্ষেত্র হিসেবে চিহ্নিত হয়ে রয়েছে।
(PG/AB/DM/
প্রধানমন্ত্রীরদপ্তর
শ্রী অজিত যোগীর প্রয়াণে প্রধানমন্ত্রীর শোকবার্তা
নতুনদিল্লি, ২৯শে মে, ২০২০
প্রধানমন্ত্রী শ্রী নরেন্দ্র মোদী ছত্তিশগড়ের প্রাক্তন মুখ্যমন্ত্রী শ্রী অজিত যোগীর প্রয়াণে শোক জ্ঞাপন করেছেন।
এক বার্তায় প্রধানমন্ত্রী বলেছেন, “শ্রী অজিত যোগীজির জনগণকে সেবা করার উৎসাহ ছিল। সেই কারণেই তিনি প্রশাসনিক আধিকারিক ও রাজনৈতিক নেতা হিসেবে কঠোর পরিশ্রম করতেন। উনি গরীব, বিশেষ করে উপজাতি সম্প্রদায়ের মানুষদের জীবনে ইতিবাচক পরিবর্তন আনতে সচেষ্ট ছিলেন। তাঁর মৃত্যতে আমি শোকাহত। তাঁর পরিবারের সদস্যদের সমবেদনা জানাই। তাঁর আত্মার শান্তি কামনা করি।"
CG/CB
(
পরিবেশওঅরণ্যমন্ত্রক
বিশ্ব ব্যাঘ্র দিবসের প্রাক্কালে নতুন গিনেস রেকর্ড জাতির উদ্দেশে উৎসর্গ করবেন কেন্দ্রীয় পরিবেশ মন্ত্রী
নয়াদিল্লী, ২৭ জুলাই, ২০২০
বিশ্ব ব্যাঘ্র দিবসের প্রাক্কালে কেন্দ্রীয় পরিবেশ মন্ত্রী শ্রী প্রকাশ জাভড়েকর বিশ্বের বৃহত্তম ক্যামেরা ট্র্যাপ ভিত্তিক বন্য প্রাণ সমীক্ষার ওপর ভারতের ব্যাঘ্র গণনার নতুন গিনেস রেকর্ড জাতির উদ্দেশে উৎসর্গ করবেন।
এই উপলক্ষ্যে আগামীকাল নতুন দিল্লীর ন্যাশনাল মিডিয়া সেন্টারে এক অনুষ্ঠানের আয়োজন করা হয়েছে। সকাল ১১টা থেকে সরাসরি এই অনুষ্ঠানটি দেখা যাবে ইউটিউবের নিম্নলিখিত লিঙ্কের মাধ্যমে। লিঙ্কটি হল https://youtu.be/526Dn0T9P3E । এই অনুষ্ঠানে প্রায় ৫০০ জন প্রতিনিধি অংশ নেবেন।
রাশিয়ার সেন্ট পিটার্সবার্গে ব্যাঘ্র অঞ্চল হিসেবে পরিচিত দেশগুলির সরকারের প্রধানরা বাঘ সংরক্ষণের ক্ষেত্রে "সেন্ট পিটার্সবার্গ ঘোষণা পত্র"তে স্বাক্ষর করে ২০২২ সালের মধ্যে ওইসব অঞ্চলে বাঘের সংখ্যা দ্বিগুন করার প্রতিশ্রুতি দিয়েছিলেন। এই বৈঠকের সময় প্রতি বছর ২৯শে জুলাই বিশ্ব ব্যাঘ্র সংরক্ষণ দিবস হিসেবে পালনের সিদ্ধান্ত নেওয়া হয়। সেই থেকে বাঘ সংরক্ষণের বিষয়ে সচেতনতা তৈরি ও প্রসারে প্রতি বছর এই দিনটি উদযাপিত হয়ে আসছে।
গত বছর বিশ্ব ব্যাঘ্র দিবস উপলক্ষ্যে প্রধানমন্ত্রী শ্রী নরেন্দ্র মোদী জানিয়েছিলেন ২০১০ সালে রাশিয়ায় বাঘ সংরক্ষণের বিষয়ে সেন্ট পিটার্সবার্গের ঘোষণা পত্রে ২০২২ সালের মধ্যে বাঘের সংখ্যা বৃদ্ধি করার যে সিদ্ধান্ত নেওয়া হয়েছিল, তার ৪ বছর আগেই ভারত সেই সংকল্প পূরণ করবে। বর্তমানে বাঘের মোট সংখ্যার প্রায় ৭০ শতাংশই রয়েছে ভারতে।
কেন্দ্রীয় পরিবেশ মন্ত্রী আগামীকালের এই অনুষ্ঠানে একটি নতুন ওয়েবসাইটও চালু করবেন। জাতীয় বাঘ সংরক্ষণ কর্তৃপক্ষের আউটরিচ জার্নাল প্রকাশ করবেন বলেও জানা গেছে।
(CG/SS/NS